વાપીના સેલવાસમાં ડુંગરા સ્થિત સડક ફળિયા વિસ્તારમાં બ્રહ્મદેવ મંદિર રહેતા રમેશ દીનદયાળ વર્માનો પરિવાર અચાનક વિખેરાઈ ગયો હતો. જમીને શાંતિથી સૂઈ રહેલા પરિવાર ઉપર ટ્રક સ્વરૂપે યમદૂત ત્રાટક્યા હતા. ટ્રક નંબર જીજે05-યુ-2243નો ચાલક વાપી તરફ આવી રહ્યો હતો. ત્યારે ડ્રાઇવરે વળાંક ઉપર કંટ્રોલ રાખી ન શકતા ટ્રક સીધી રમેશ વર્માના ઘરની દિવાલ તોડીને અંદર ઘૂસી ગઈ હતી જેમાં ઘરમાં સૂતેલી રમેશ વર્માની 30 વર્ષની પત્ની સીમાદેવીનું મોત થયુ હતું તો બાળકો ઇજાગ્રસ્ત થયા હતા.